3 แบงก์ใหญ่บวก รับดอกเบี้ยขาขึ้น หลัง “เฟด” ปรับอีก 0.25%
KBANK-SCB-BBL ราคาบวกต่อ! ขานรับดอกเบี้ยขาขึ้น หลัง “เฟด” ปรับอีก 0.25% สู่ระดับ 5.00-5.25% เป็นระดับสูงสุดนับตั้งแต่เดือนส.ค.2550
KBANK-SCB-BBL ราคาบวกต่อ! ขานรับดอกเบี้ยขาขึ้น หลัง “เฟด” ปรับอีก 0.25% สู่ระดับ 5.00-5.25% เป็นระดับสูงสุดนับตั้งแต่เดือนส.ค.25550
8 พ.ค. 2566

ผู้สื่อข่าวรายงานว่า วันนี้ (8 พ.ค. 66) ณ เวลา 10:13 น. ราคาหุ้น 4 แบงก์ใหญ่ปรับตัวขึ้นตอบรับดอกเบี้ยขาขึ้นหลังธนาคารกลางสหรัฐฯ หรือ Federal Reserve (Fed) ขึ้นอัตราดอกเบี้ยนโยบายอีก 0.25% ในวันพุธที่ผ่านมา นำโดย ธนาคารกสิกรไทย จำกัด (มหาชน) หรือ KBANK ราคาหุ้นอยู่ที่ระดับ 128.50 บาท บวก 1.50 บาท หรือ 1.18% สูงสุดที่ระดับ 129.00 บาม ต่ำสุดที่ระดับ 128.00 บาท ด้วยมูลค่าการซื้อขาย 350.74 ล้านบาท
บริษัท เอสซีบี เอกซ์ จำกัด (มหาชน) หรือ SCB ราคาหุ้นอยู่ที่ระดับ 104.50 บาท บวก 1.00 บาท หรือ 0.97% สูงสุดที่ระดับ 104.50 บาม ต่ำสุดที่ระดับ 104.00 บาท ด้วยมูลค่าการซื้อขาย 199.87 ล้านบาท
ธนาคารกรุงเทพ จำกัด (มหาชน) หรือ BBL ราคาหุ้นอยู่ที่ระดับ 160.00 บาท บวก 1.50 บาท หรือ 0.95% สูงสุดที่ระดับ  160.00 บาม ต่ำสุดที่ระดับ 159.00 บาท ด้วยมูลค่าการซื้อขาย 122.54 ล้านบาท
โดยคณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) มีมติเป็นเอกฉันท์ปรับขึ้นอัตราดอกเบี้ยระยะสั้น 0.25% สู่ระดับ 5.00-5.25% ในการประชุมวันนี้ ซึ่งเป็นระดับสูงสุดนับตั้งแต่เดือนส.ค.2550
ทั้งนี้ การปรับขึ้นอัตราดอกเบี้ยดังกล่าว เป็นไปตามที่ตลาดคาดการณ์ไว้ และเป็นการปรับขึ้นอัตราดอกเบี้ยเป็นครั้งที่ 10 ติดต่อกันนับตั้งแต่ที่เฟดเริ่มวัฏจักรปรับขึ้นอัตราดอกเบี้ยในเดือนมี.ค.2565 ส่งผลให้เฟดปรับขึ้นอัตราดอกเบี้ยรวม 5.00%
นอกจากนี้ เฟดส่งสัญญาณยุติวงจรปรับขึ้นอัตราดอกเบี้ย ด้วยการยกเลิกประโยคที่เคยระบุในแถลงการณ์ก่อนหน้านี้ที่ว่า “คณะกรรมการเฟดคาดการณ์ว่าการคุมเข้มนโยบายเพิ่มเติมอาจมีความเหมาะสม” เพื่อให้เฟดบรรลุเป้าหมายเงินเฟ้อที่ระดับ 2%